open-index/open-wikipedia-markdown huggingface dataset:
Михал Стренк

**Михал Стренк** ( *Michael Strank*,  *Michal Strenk*; *10. новембер 1919, Орябина, окрес Стара Любовня, ЧСР (днесь Словакия) – †1. марец 1945, Иводжима, Япония)&nbsp;— америцкый сержант морской пѣхоты русинского походжѣня, котрый став ся героем биткы о японскый остров Иводжима в часѣ Другой свѣтовой войны.

Михал Стренк 23. фебруара 1945 быв велительом четы морскых пѣхотинцьох, што подняли америцку заставу над островом Иводжима в тихоокеанском полю боя. Фото з той подѣи зробив фотограф агенции *Ассошиейтед Пресс* Джо Розентал ( *Joe Rosenthal*), и стало ся оно еднов з найвеце познатых фотографий з Другой свѣтовой войны. 

## Биография
Уродив ся 10. новембра 1919 в Орябинѣ (официална назва  *Jarabina*) на Спѣшу в Чехословакии (днесь Словакия) яко Михал Стренк. Его родителѣ, Василь Стренк и Марта Грофикова, въедно з ним, емигровали до США в зачатку 1920-х рокох и осадили ся во Франклин Боро около Джонставна, Пенсилвания. Выштудовав середню школу и 6. октобра 1939 приголосив ся до морской пѣхоты. Упав 1. марца 1945 од выстрѣла з канона, коли поясньовав своей четѣ план далшой атакы, через тыждень по тому, як поднимав заставу США на Иводжимѣ, не доживши до повного взятя острова. Погребеный на Арлингтонском Народном Теметовѣ.

## Почтѣня памяти

На Арлингтонском Народном Теметовѣ 10. новембра 1954 Президент Дуайт Айзенгауер славностно отворив бронзовый монумент, котрый зоз своев вышков 78&nbsp;шухы став ся найвысшым бронзовым памятником свѣта. Монументом увѣчнены Михал Стренк и его пятеро сполубойовникы, як установлюють заставу. В осадѣ родины Михала Стренка, Франклин Боро, зрядженый Мемориал Ветеранох, де установили памятник свому славному родакови, окрем тото имя Михала Стренка несе транспортный мост через рѣку Коунмо.

В Старой Любовни отворена уникатна музеална Военска експозиция Михала Стренка.

## Родина

Василь Стренк емигровав до США в року 1920, а як мало обыв ся, пришла ку ньому в року 1922 жена Марта зоз сыном Михалом. Михал мав еще два младшы браты, Джона (*1923) и Петра (*1925) ай сестру Мери (*1932), котры ся уже родили в Америцѣ. Василь Стренк при натурализации американизовав латиничный правопис призвиска зо Strenk на Strank.

Во своей жадости о америцке горожанство (petition for citizenship) голова родины Василь Стренк експлицитно и еднозначно зазначив народность своей родины яко русинску (Ruthenian). Авшак, академик М.&nbsp;Мушинка зазначать, же (в добѣ комунистичного режима в Чехословакии) далшы члены родины были записаны Украинцями, а еден з них аж и быв меджи ведучыма функционерами КСУТа, а зато и родительох Михайла Стренка треба означовати як Русинох (Украинцьох). 

## Жерела и одказы
* **Richard D. Custer**: "A Rusyn American Hero: Sergeant Michael Strank". // New Rusyn Times (Pittsburgh, PA), May/June 2000
: 
* 
* 
*  

## Референции

Катеґорія:Русиньскы Америчане
Шух

**Шух** або **стопа**,  *pied*,  *pié*,  *piede*,  *Fuss*,  *foot*,  *фут* — давна довжинова мѣра, названа так од людской стопы, позната уже в старовѣку:  *πούς*,  *pes*.

## Меджинародный шух
В сучасности од 1. юла 1959 прията величина * меджинародного шуха* 0,3048&nbsp;м, котрый обсягуе 12 цолы по 
0,0254&nbsp;м и позначать ся **ft**; або символом *прим*:&nbsp;**&prime;**, а хоснуе ся в англоязычных штатах.

## Етимология
Русинска мѣра *шух* походить од застарѣлого  *Schuh*, што днесь в самом нѣмецком языку зоз тым вызнамом ся не поуживать.

## История
В Австро-Мадярщинѣ тота мѣра была хоснована, аж до заведжѣня метричных мѣр в роках 1871–1876, и дѣлила ся на 12 цолы. Вѣденьскый шух быв 0,316&nbsp;м, англицкый — 0,3047&nbsp;м, парижскый — 0,3248&nbsp;м. Ту е дефиниция *шуха*, взята зо старой нѣмецкой книгы:

## Жерела и одказы
* **Stopa //Ottův slovník naučný**. Illustrovaná encyklopaedie obecných vědomostí. Díl 24. Vyd. J. Otto. V Praze, 1906. С.&nbsp;169.
* **Stopa //Zborník Slovenského národného múzea**— História 41. Bratislava: Vydavateľstvo SNM 2001, roč. 95, č. 41.
:  
* 
* 

## Референции

Катеґорія:Англо-америцкы единкы
Арлингтонскый Народный Теметов

**Арлингтонскый Народный Теметов**,  *Arlington National Cemetery* — америцкый военскый теметов в Арлингтонѣ под Вашингтоном, главным городом США. 

На теметовѣ погребены заслужены участникы войн, президенты США, предсѣдателѣ Высшого суда США и америцкы астронавты. Вступ на теметов вольный. Еднов з навекшых туристичных атракций е змѣна стражы при гробѣ незнатых воякох.

## Полога
Теметов находить ся в округу Арлингтон, штат Вирджиния.  

Найблизша штация метро  Вашингтона: *Arlington Cemetery* (синя линия).

## Интересны факты
* Арлингтонскый Народный Теметов рочно навщѣвляють четыри милионы особ.
* На теметовѣ погребены 40 тысяч особ.
* В секции 12, гроб 7179 погребеный Майкл Стренк з Орябины, мемориал 2115. 

## Жерела и одказы
* 
* 

## Референции

Катеґорія:Теметовы
Иводжима

**Иво́джима**, ,  硫黄島 *Остров сѣркы* — вулканичный остров, котрый належить Японии. На островѣ умѣщена военска база США.

## География
Остров лежить на юг од Токиа в оддалѣню 1250&nbsp;км. Входить до групы необываных вулканичных островох, а административно належить подпрефектурѣ Огасавара префектуры Токио. Плоха острова 21&nbsp;км2, найвекша довжка 8&nbsp;км, ширина — 4&nbsp;км. В южной части острова лежить вулкан Сурибачи, вышка конуса 169&nbsp;м, послѣдна вулканична активность зафиксована в року 2012.

## История
Первый западный навщѣвитель острова быв испанскый мореплавець Бернардо де ла Торре (1543).  

В року 1944 цивилне обывательство, котре ся занимало добываньом сѣркы, пестованьом цукровой тростины и ловом рыбы (над 1000 особ), было насилно выселене японсков администрациев, зостала ту выбудована силна военска база з летиском. Понеже летиско заинтересовало америцкых военных як опорный пункт охраны морскых сил, во фебруарѣ и марцу 1945 ту ся точили тяжкы бои. Остров став ся познатым на цѣлый свѣт, коли фотограф Джо Розентал од агенции Ассошиейтед Пресс сфотографовав здвигнутя заставы США на верху Сурибачи. Америцка окупация острова од марца 1945 закончила ся  26. юна 1968, коли Америчане вернули остров Японии. 

## Жерела и одказы
* **Brand, Donald D.** *The Pacific Basin: A History of its Geographical Explorations* The American Geographical Society (New York, 1967) p.123.
* 

## Референции

Катеґорія:Островы Японии
Катеґорія:Островы Тихого океану
Катеґорія:Островы Азии
Мореплавець

**Мореплавець** — заникла професия з добы великых географичных объявлѣнь (XIV. – XVI. стороча). Великыма мореплавцями были Васко да Гама, Кристофор Колумб, Джеймс Кук або Фернан Магеллан, а тыж иншы объявителѣ и добывателѣ колоний в службах европскых пановникох.

## Характеристика добы
Первы мореплавцѣ были Феничане, котры уже в XI. сторочу до н. е. проникли до Атлантичного океана и добрали ся до Англии, але они знали плавати лем при берегу. Аж  XIII. – XIV. стороча принесли вынайджѣня и вылѣпшѣня компаса, котрый дав можность плавати крижом через моря, не держачи ся при берегу, и отворив добу великых географичных объявлѣнь.

## Иншый вызнам
В широком и прямом розумѣню  мореплавцьом е каждый вандровник, моряк або торговець, плавючый по морях и океанах. В сучасности такы професии выконують все еще много людей, але днесь они ся уж не означують яко мореплавцѣ.

## Жерела и одказы
* **Мореплавание**. //Энциклопедический словарь Брокгауза и Ефрона, т. XIXa (1896): Михаила орден — Московский Телеграф, сс.&nbsp;845–847.
:  

## Референции

Катеґорія:Заниклы професии
Катеґорія:Водный транспорт
Бернардо де ла Торре

**Бернардо де ла Торре**,  *Bernardo de la Torre*, быв испанскый мореплавець, котрый записав ся до истории XVI. стороча  як изгледователь западной части Тихого океана на юг од Японии.

## Експедиции
В року 1542 плавав в експедиции на шѣстьох шифах под веджѣньом Руи Лопеса де Виллалобос,  *Ruy López de Villalobos*, котра перетяла Тихый океан и досягла острова Минданао (днесь Филипины). Виллалобос послав Бернарда де ла Торре на шифѣ *San Juan de Letrán*, жебы гледав одты путь назад ку западному берегу Мексика. Тото была уже четверта проба, а и тота была неуспѣшна. Де ла Торре досяг 30°N, але, подобно своим попередникам мусѣв ся вернути через штормы.

Во своей плавбѣ Де ла Торре быв первый з европскых мореплавцьох, котрый увидѣв веце островох Японии: Окино-торишима, евентуално Минами-торишима, Бонинскы островы з найвекшым островом Чичиджима и Вулкановы островы з найвекшым островом Иводжима. О его объявлѣнях написав хронику Хуан де Гаетано,  *Juan de Gaetano*, в року 1546 под назвов *Путованя ку западным островам*,  *Viaje a las islas de Poniente*.

## Жерела и одказы
* 
* 

## Референции

Катеґорія:Вандровници
Катеґорія:16. стороча
Онок

**Онок**  — село в бывшом Виноградовском районѣ (од 2020 — Береговском) Закарпатской области Украины.

## Полога
Лежить о 10&nbsp;км на сѣвер од бывшого районного центра и желѣзничной штации.

## История
Перва документована упоминка походить з року 1598.
;Мадярска доба:
Село од зачатку было русинске.  В року 1775 мало 512 обывательох, з того: Русины — 475, Цигане — 15, Словаци — 14, Жиды — 6, Мадяре — 2. В року 1910 зоз 1443 обывательох были Русины —1225, Нѣмцѣ — 212, Мадяре — 6; подля вѣры; грекокатолици — 1226, израелиты — 213.
;Чехословацка доба:
В року 1930 в селѣ зоз 1505 обывательох 1304 были Русины, 199 — Евреи, 2 — Мадяре. Грекокатолицка громада мала 1292 вѣрникы, муровану церкву Св.&nbsp;Михаила з року 1877. В селѣ была русинска школа (6 клас). Ходив державный автобус.
;Украинска доба:
Зачала ся приходом Червеной армады 25. октобра 1944, а 25 молодых хлопцьох были взяты добровольцями до совѣтского войска. За совѣтску добу збудовали 420 новых хыж, нову школу, колхоз. 300 молодых людей зоз села забрали на трирочны повойновы обновны роботы в глубину територии СССР.

## Днешность
В селѣ фунгуе середня школа (21 класа, 396 ученикы). Село было славне выробов кафльох з добываного в околици каолина.  Але в сучасности фабрика не фунгуе, ани колхоз, а валалчане одышли за роботов гет за границѣ.

;Администрация: 
:Оноцька сільська рада 
:90313, Закарпатська обл., 
:Виноградівський р-н,
:с.Онок, вул.Миру,5 

## Вызнамны родаци
* Димитрий Попович (1889–1968), священик, педагог, писатель
* Иван Бровди (1939), скулптор и малярь 
 
## Жерела и одказы
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
* 
* 
* 

## Референции

Катеґорія:Населены пункты Украины
Катеґорія:Населены пункты Закарпатской области
Феничане

**Феничане**,  *Φοινίκες Foiníkes*,  *Phoenices* — старовѣкый семитскый на­род, жив­шый на восточном ­бе­резѣ Сере­до­зем­но­го мо­ря.

## История
Вандровны предкы Феничан пришли на Евфрат около 2300 до н. е., а около  року 2000 до н. е. уже вывинули ся канаанскы городы (Библ, Угарит). Вытисканы Арамейцями, Евреями, Филистейцями,  од зачатку XII. стороча до н. е. осѣли на тѣсной прибережной смузѣ (Канаан, котрый давны Грекы называли Фенициев) на середомор­cком по­бе­ре­жу. Але дале продовжують успѣшно розвивати ся их великы феницкы го­ро­ды — Библ, Си­дон, Тир. Понеже не мали землю на земледѣлство, стали ся мореплавцями и торговцями.

В хо­дѣ ко­ло­ни­за­ции за далшы 5 аж 7 стороч Феничане заос­но­ва­ли ряд го­ро­дох да­ле­ко за границями Фе­ниции; найваж­нѣй­шы з них: на южном березѣ Кип­ра – Ки­тий (днесь Лар­на­ка), на сѣверном по­бере­жу Аф­ри­кы – Кар­та­гена, Ути­ка, на Си­ци­лии – Мо­тия, Па­норм (днесь Па­лер­мо), Ли­ли­бей (днесь Мар­са­ла), в Ис­па­нии – Га­дес (днесь Ка­дис).

В их плавбах найдалшов точков досягу была Велика Британия.

Упадок феницкых колоний зачав ся в року 480 до н. е., коли были поражены Греками на Сицилии. В року 146 до н. е. римляне знищують Картагену.
Феничане заникли в I. сторочу, ростопивши ся в иншых народах.

## Култура

Феничане были торговым народом и найлѣпшыма мореплавцями свого часу. Были справныма ремеселниками, вынайшли пурпуровый фарбник. Возили на запад товары египетскы и вавилонскы, вымѣнюючи их на тамошну сыровину, а з тым ширили тыж и културу и вынаходы розвитого Востока на западны варварскы краи.

Нераз вынаходы, приписованы Феничанам, были нима лем позычены од другых народох и добрѣ освоены. Але великым приносом до свѣтовой културы было феницке писмо, з котрого пак розвило ся писмо грецке, латинске и кириличне.

## Интересны факты
Днешны малтийцѣ суть потомками Феничан, котры их колонизовали в XIII. сторочу до н. е., а пак в VI. – III. сторочу до н. е. были под владов Картагены, циже довъедна тысяч рокы.

## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl&nbsp;9. Vyd. J. Otto. V Praze, 1893. Сс.&nbsp;333–336.
* **Мальтийцы** //*Народы и религии  мира*:  Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. — М.: Большая Российская энциклопедия, 1999. - 928 с: ил.  С.&nbsp;319.
* **Хронология**: //
* 

## Референции

Катеґорія:Старовѣкы народы
1. тысячроча до н. е.

**1. тысячроча до н. е.** — часова доба од 1. януара 1000 до н. е. по 31. децембра 1 до н. е. подля грегорианского календаря, або  юлианскы днѣ (JD)  – .

## Вызнамны подѣи
* 969 – 931 до н. е. — кральованя Соломона, закладателя Первого Храма Израела.
* 753 до н. е. — подля легенды о Ромулѣ и Ремѣ, основаный Рим, зачало ся римске лѣточислѣня  *ab urbe condita (A.U.C. / AUC)* (од основаня Рима)
* 750 до н. е. — Галштатска култура, ядро територии Келтох.

## Вынаходы и новоты
* 1000 до н. е. — в Греции зачали правити серсамы з желѣза.
 
## Жерела и одказы
* **Хронология**: //

## Референции


-
1000 до н. е.

## Подѣи

## Уродили ся

## Умерли

## Приближні даты

## Главы штатів

### Африка

### Азія

### Европа

## Історіко-ґеоґрафічне положіня
Семиты

**Семиты**,  *Semites, Semitic peoples* —  в сучасности означѣня представительох народох, бесѣдуючых на семито-хамитскых або афроазийскых языках. В историчном аспектѣ — означѣня старовѣкых народох, котры населяли Передный Выход, узше Канаан, (одты их синоним: *[[Канаанцѣ]]*), праотчизну днешных Семитох.

## История
Около року 2300 до н. е. вандровны семитскы народы пришли на Евфрат и широко россѣяли ся на Близком Выходѣ. Феничане стали ся мореплавцями. В Мезопотамии Семиты ся змѣшали з цивилизациев Шумерох.

Феничане позднѣйше росселили ся в новых колониях Середоморя, и обывательох тых колоний называли Канаанцями.

## Етимология
Подля Библии Ной мав трьох сынох, од котрых по потопѣ пошли вшиткы люде на Земли: Сема (прародителя Семитох), Хама (прародителя Хамитох) и Яфета (прародителя Европанох). 

## Жерела и одказы
* **Хронология**: 
* 
* 

## Референции

Катеґорія:Народы і етніка
Катеґорія:Старовѣкы народы
Евфрат

**Евфра́т**,  *Fırat*,  الفرات, — рѣка в Турции, Сирии ай Ираку, найвекша на Близком Выходѣ. Зачинать ся сутоком рѣк Карасу и Мурат в Турции, одкы тече на юг и закончать ся сутоком зоз Тигрисом, творячи так выток Шатт ал-Араба. Довжка — 2700&nbsp;км (з рѣков Мурат — 3065&nbsp;км).

## География и гидрология
;Ток рѣкы:Мать зачаток в горах Арменской верховины, тече через плошину Джезире и Мезопотамску низину. В нижном току, в сутоку з рѣков Тигрис, давать зачаток рѣцѣ Шатт ал-Араб, вливаючой ся до Персийского залива.
;Проток:Характерна ярна повѣнь, лѣтна мала вода. Середный проток при варошу Хит в Ираку (верхня границя плавбы) 840 м3, ниже паде до 300 – 400 м3/с (вода ся одберать на орошѣня: вздовж рѣкы на Мезопотамской низинѣ — цѣлисте пасмо оаз). На Евфратѣ суть водны засобарнѣ Кебан, Ататюрк (Турция), Ел-Асад, иншак Табка (Сирия).

## История
Меджирѣчя Евфрата и Тигриса — еден з найдавнѣйшых центрох цивилизации, де были умѣщены историчны Ассирия, Вавилония, Шумер. На березѣ Евфрата стояв старовѣкый город Вавилон.

## Жерела и одказы
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 

## Референции

Катеґорія:Рікы в Іраку
Катеґорія:Рікы в Сірії
Катеґорія:Рікы Турции
Катеґорія:Рікы Азии
146 до н. е.

## Подѣи
* Римляне знищують Картагену.

## Уродили ся

## Умерли

## Жерела и одказы
* **Хронология**: //

## Референції
II. стороча до н. е.

## Вызнамны подѣи
* 146 до н. е. — римляне завоевали и знищили Картагену.

## Вынаходы и новоты
* 196 до н. е. — створеный Розеттскый камѣнь, базалтова плита з идентичным текстом на трьох языках, што через 2000 рокы дозволило французскому ориенталисту Шампольону дешифровати египетскы гиероглифы.

## Жерела и одказы
* **Хронология**:

## Референции
Тысячроча

**Тысячроча** або **милленниум**,  *millennium*,  *mille + annum* — интервал часу, обсягуючый тысяч рокы.

## Календарь
В днесь найвеце росширеному Григорианскому календарю зачатком одрахованя тысячрочных интервалох установленый традичный датум Роздва Христового. Тысячроча е несистемна единиця часу и може быти обрахована через системну единицю, секунду. Едно тысячроча обсягуе около 31,56 милиарды секунд.

## Юбилеи
Про иншы цѣли (як юбилейны святочности) тысячрочны интервалы одраховують ся од року або датума одповѣдной важной подѣи. Напримѣр в року 1869 в Мадярском кральовствѣ славили *Millennium* — «тысячроча добытя отцюзнины».

## Жерела и одказы
* **Révai nagy lexikona**. 13. köt. Révai Testvérek Irodalmi Intézet Részvénytársaság, Budapest. 1915. 
* 
* 

## Референции

Катеґорія:Єдиніцї часу
Катеґорія:Хронолоґія
1. тысячроча

**1. тысячроча** — часова доба од 1. януара 1 по 31. децембра 1000 подля грегорианского календаря, або  юлианскы днѣ (JD)  – .  

## Вызнамны подѣи
* 2 — списованя люду в Китайской империи указало 57 милионы особ.
* 50 — на Ринѣ основаный Келн (*Colonia Agrippinensis*).
* Велике вандрованя народох.
* 988 — крещѣня Руси.
* 1000 — Папа Силвестер II. коруновав первого мадярского краля Штефана.

## Вынаходы и новоты
* 250 — Диофант представлять основы алгебры.

## Жерела и одказы
* **Хронология**:

## Референции


Катеґорія:Тысячроча
Гиероглиф

**Гиеро́глифы**, од  *ἱερός* *свя­щен­ный* + *γλυφή* *то, што вы­рѣза­но* — графемы, напоминаючы ри­сунк­ы даякых объек­тох (лю­де, жи­воти­ны, пред­ме­ты), котры суть в основѣ сис­те­м сло­вес­но-складово­го пис­ма (напримѣр, давноеги­пет­ского, ки­тай­ского).

## История
Пиктографичне писмо зродило ся около року 3300 до н. е. у Шумерох, котры з помочов рисункох, зазначали, раховали и дѣлили свой маеток, потравины. Тоты рисункы были схематичны и указовали предмет або дѣю. Поступно графичны знакы зачали передавати звукы, писмо ся ставало силабичным, як основа про писаня служили глиняны табличкы. а графемы достали форму клинописных знакох.

## Жерела и одказы
* ***Большой энциклопедический словарь.*** Главный редактор А. М. Прохоров — Москва: Советская энциклопедия, 1993. — 1630 с.  
* **Хронология**; //
* 

## Референции

Катеґорія:Системы письма
Канаан

**Канаан** — стародавна семитска держава, котра просперовала на середоморском побережу Близкого Выхода в 3. – 1. тысячрочу до н. е. Старовѣкы Грекы познавали обывательох той державы яко Феничан. Але фактично Канаанцѣ были етнично рознородны: вшиткы Феничане были Канаанцѣ, але не вшиткы Канаанцѣ были Феничане.

## Полога и назва
Канаан лежав на запад од рѣкы Йордан и Мертвого моря,  на землях, котры днесь належать ку Либанону, Сирии, Йордании тай Израелу, а познавали го тыж под назвов Фениция. Одкы походить тота назва и што значить, не екзистуе еднозначна думка меджи ученыма. Подля Библии (Перва книга Моисеева, 10) назва той землѣ походила од имена Ноевого внука, Канаана.

## История
Семитскы кочовы народы пришли в тоту землю около року 2300 до н. е. Земля не была найлѣпша про земледѣлство, зато их главным занятьом стала ся торговля и ремесла. Найвекшов их заслугов перед людсков цивилизациев быв алфавит, котрый послужив на розвой писма иншых народох в далшом ходѣ истории. Найвекшы културны и торговы контакты мали зоз Мезопотамиев  и Египтом, а поступом часу росширили свой засяг на вшитко Середоморя. Канаан не быв единов державов, але складовав ся з окремых невеликых держав-городох. Од XVI. – XV. стороча до н. е. быв абсорбованый Египетсков империев, але просперовав, як и перед тым. Около року 1300 до н. е. зачали ся великы непокои меджи Асирийцями, Хетитами и Египтянами. Многы канаанскы городы были спустошены, наймя меджи роками 1250 – 1150 до н. е. Подля Библии (Книга Исуса Навина) якраз одважный израелитскый генерал и пророк Исус Навин быв тот, котрый зоз своим войском вторгнув ся на землѣ Канаана и завоевав их, понеже то была земля, обѣцяна Богом народу Моисеевому.   Хоть штось подобне и  говорить Библия, историци и археологы не мають пересвѣдчены факты, же то было так.

В ходѣ далшых инвазий Канаан быв стѣсненый на узке пасмо побережа на сѣверѣ, де их городы Библ, Сидон, Тир дале просперовали з торговлѣ. Од того часу там уж ся споминають лем Фениция и Феничане. Тота територия  одповѣдать днешному Либанону. В первых роках I. стороча цѣлый восточный берег Середоземного моря уже належав Римской империи.
 
## Жерела и одказы
* **Ottův slovník naučný.** Illustrovaná encyklopaedie obecných vědomostí. Díl 13. Vyd. J. Otto. V Praze, 1898.
* **Podręczna Encyklopedia Kościelna** (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 5-6.  Wydawnictwo biblioteki dzieł chrześcijańskich.  Warszawa, 1905.
* **Хронология**: //
* 
*  

## Референции

Катеґорія:Старовік
III. стороча до н. е.

## Вызнамны подѣи
* Египетскый город Александрия ставать ся културным центром елинистичного свѣта.

## Вынаходы и новоты

## Жерела и одказы
* **Хронология**: //

## Референции
IV. стороча до н. е.

## Вызнамны подѣи
* Зачинать ся складованя индийского епоса Магабгарата, котрый ся створьовав через веце стороч.

## Вынаходы и новоты
* 387 до н. е. — Платон отварять филозофску школу  *Ἀκαδήμεια*, котра екзистовала через стороча и послужила прообразом академичных научных и едукачных инштитуций во свѣтѣ.

## Жерела и одказы
* **Хронология**: //

## Референции
V. стороча до н. е.

## Вызнамны подѣи
* Неодовго по основаню Римской републикы установлена надзвычайна магистратура диктатора.

## Вынаходы и новоты

## Жерела и одказы
* **Хронология**: //
* 

## Референции
Юдея

**Юде́я**,  *יְהוּדָה* *Йегуда*; *אֶרֶץ יְהוּדָה* *Ерец-Йегуда (Земля Йегуды)* — исторична область в южной части Палестины, меджи Середоземным и Мертвым морьом, часточно рѣков Йордан в нижном току, на сѣверѣ ограничена Самариев.

## История
В роках 969 – 931 до н. е. царьом единого израелитского царства быв Соломон, закладатель Первого Храма Йерузалема, по смерти котрого царство роспало ся на два: Израел (главный город Самария) и Юдея (главный город Йерузалем). В року 721 до н. е. Ассирия спустошила Самарию и царство Израел заникло.

Територия Юдеи в розличных добах значно мѣняла ся. В часѣ царя Ирода включала и филистейскы землѣ (палестинскы городы) тай Идумею. В 6. року Юдея стала ся римсков провинциев и ей пановником быв прокуратор, посланый Римом. Такым прокуратором в часѣ Исуса Христа став ся Понтий Пилат (26 до н. е.).

В том часѣ Обѣцяна земля обсяговала Самарию, Юдею, Галилею и Перею за Йорданом.

В року 66 Юдея повставать против влады Рима, римскы легионы в року 70 беруть Йерузалем и збуряють Другый Храм. По далшом повстаню Бар-Кохбы (132) Римска империя зликвидовала Юдею як геополитичне понятя, переименовавши ю в року 138 в Палестину.

## Жерела и одказы
* **Révai nagy lexikona**. 11. köt. Révai Testvérek Irodalmi Intézet Részvénytársaság, Budapest. 1914. 
* **Архимандрит Никифор: Іудея.** //Библейская энциклопедія (Москва, 1891). Репринт: Korntal, BRD: «Свет на Востоке», 1989. С.&nbsp;372. 
* **Хронология:** //
* 

## Референции

Катеґорія:Історічны реґіоны
Даблин

**Да́блин**,  *Dublin*, чит: [ˈdʌblɪn Да́блин];   *Baile Átha Cliath* чит: [blʲaˈklʲiə Блакли́а]; — главный город Ирландии, найвекшый город острова Ирландия, економичный, културный и едукачный центер. 

## Обывательство
Обывательство централного ядра 554&nbsp;554&nbsp;особ, самого города — 1&nbsp;173&nbsp;179, въедно з подгородами — 1&nbsp;347&nbsp;359, а цѣлой агломерации Векшый Даблин — 1&nbsp;904&nbsp;806&nbsp;особ (2016). 68,2% даблинцьох суть католици, 15% суть имигрантского походжѣня. Меджи имигрантами найвекшу групу чинять Поляци (33&nbsp;751, 2016), што чинить 28% од вшиткых Полякох в державѣ.

## Економика
Даблин е економичным центром державы. Главны конарѣ: машинарство (електротехничне, радиоелектронне, выроба апаратуры, приборох), выроба тракторох, лодярство (продукция и оправа), металообробка, текстилный и одежный промысел, потравинарство, пивоварѣня.

По року 1990 дасть ся видѣти спад участкы традичных конарьох и наростаня новых, звязаных зоз компютерныма и веб-технологиями од ведучых свѣтовых значок ( Microsoft, Google, Amazon, eBay, PayPal, Yahoo!, Facebook, Twitter, Accenture и Pfizer теперь мають ту свои европскы централы), так же о Даблину остатньо говорять, як о технологичном центрѣ Европы.

## Полога и транспорт

Лежить в устю рѣкы Лиффи при заливѣ Даблин Ирского моря. Важный транспортный узел, найвекшый морскый пристав державы, з внуторныма ей частями звязаный желѣзницьов и водныма сплавныма каналами *Роял* и *Гранд*.

Даблинске летиско окрем локалных линий реализуе далекы леты до США, Канады, на Близкый Выход и далекый (Гонгконг). В року 2017 было на 11 мѣстѣ в Европской Унии подля затяжѣня, и найзатяжене на островѣ Ирландия. 

Внутрогородскый транспорт: автобус, трамвай. Од року 2009 фунгуе система позычаня бицикльох, котра уже покрывать около 10% траспортных потреб города. Участникы системы можуть купити позычалну картку цѣлорочну або лем на три днѣ  а в року 2018  уже были 66 тысячи цѣлорочных хосновачох.

## Жерела и одказы
* 
* **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 
* 
*  ['''Census of Population 2016''' (PDF). Profile 1 – Geographical distribution. Central Statistics Office. 6 April 2017. p. 15. Retrieved 6 April 2017. Table 2.2 Population of urban areas, 2011 and 2016 .. 2016 [..] Dublin city & suburbs [..] 1,173,179]
* 
* 

## Референции

Катеґорія:Населены пункты Ирской републикы
Катеґорія:Головны міста
Катеґорія:Міста Европы
VI. стороча до н. е.

## Вызнамны подѣи

## Вынаходы и новоты

## Жерела и одказы
* **Хронология**: //

## Референции
XXIII. стороча

Завершаючый 2300 рок сього стороча — не переступный подля грегорианского календаря.

## Вызнамны подѣи

## Вынаходы и новоты

## Жерела и одказы
* **Хронология**: //

## Референции
Автобус

**Автобус** або **бус** — певнинове средство масовой доправы, двостопове моторове возило, назначене на перевоз девятерох або вецей пасажерох по дорогах публичного хоснованя.

## Типы автобусох

Автобусы суть назначены про выхоснованя в розличных условиях, прото ся одличують конштрукциов и многыма параметрами. Найменшы суть *микробусы*, котры мають 9 –15 пасажерскых мѣст, а надвеликы автобусы мають до 250 мѣст. Додаточны мѣста досягають ся скапчаньом секций (2 – 3 секции), або двохпалубнов конштрукциов каросерии. Автобусы, назначены про выхоснованя в селѣ, в горах, на дорогах низкой якости мають силнѣйшый подвозок, погон на вшиткы колеса и меншый комфорт. Городскы автобусы мають двоѣ – троѣ дверѣ, низкы сходикы и акумулачны плохы при них, котры дають можность на скоршый вход и выход пасажерох. Автобусы далекых линий мають найвысшый комфорт, багажовы секции, шатню, холодник, заход, а даколи и мѣста на спаня.

Хыжа на колесах, транспортне средство з можностьов спочивку,  *caravan*, або *trailer* — малый автобус, приладженый на бываня, як квартель на колесах. Из правила, буде обсяговати гостьову избу циже столову, невелику купалню, кухню и сѣни, што ведуть до спални, а дакотры мають аж двѣ–три спалнѣ. В дакотрых краях путованя на такых автобусах — свого роду способ живота, а поуживать ся про такы транспортны средства ай назва *спочинкове авто*,  *recreational vehicle*, ци курто *RV*, суть ку тому фаховы порадникы, а про паркованя суть приладжены шпециалны паркингы, де ся мож прикапчати ку вонкашным комуналным службам.

## История

Попередником автобуса быв омнибус — конна запрягова многомѣстна пасажерска перевозка, котра ходила по вызначеных городскых або меджигородcкых линиях. Перва городска линия омнибуса появила ся во Франции еще в року 1662.

Первый моторовый автобус, тогды еще называный омнибусом, представив Карл Бенц в року 1895, а зачав он ходити по регуларной линии в Лондонѣ в октобру 1899.

## Жерела и одказы
* 
* 

## Референции

Катеґорія:Певниновый транспорт
Лохово (Мукачовскый район)

**Ло́хово**,  *Лохове* (1946–1995) — село в Мукачовском районѣ Закарпатской области Украины, центер сельской рады.

## География
Село оддалене о 11&nbsp;км од районного центра.

## История
Перва упоминка в документах походить з року 1484 яко *Lohol*. Под роком 1610 упоминають ся попри собѣ двѣ части села: Мале и Велике Лохово (*Kys Loho* и *Nagj Loho*), котры в року 1888 споили ся и приняли назву *Beregszőlős*, пак тота зоставала до роспаду Австро-Мадярщины.

В року 1910 в Лоховѣ быв 781 обыватель, з того Русины — 687, Нѣмцѣ — 62, Мадяре — 32; подля вѣры грекокатолици — 706, израелиты — 63, реформаты — 9.

В року 1930 зоз 1018 обывательох Были Русины — 931, Евреи — 60, Чехы и Словаци — 15, Мадяре — 1, чужоземцѣ — 11. Грекокатолицка громада мала 940 вѣрникох и муровану церкву Покровы Пречистой Богородицѣ, высвячену в року 1839. В селѣ была русинска школа (4 класы), нотарскый уряд и жандарска станиця.

24. октобра 1944 в село зашла Червена армада и отворила украинску добу его истории. 54 хлопцѣ были взяты до Червеной армады и посланы на фронт. В добѣ УССР збудованы 140 хыж, середня школа, библиотека, клуб на 250 мѣст и болниця.

## Днешность
;Сельска рада:Лохівська сільська рада89634, Закарпатська обл., Мукачівський р-н,с.Лохово, вул.Центральна,56Ку Лоховской сельской радѣ належали еще два села: Лавкы и Череовцѣ. По реформѣ року 2020 село входить до Ивановецкой сельской громады.
 
## Вызнамны родаци
* Михаил Парлаг (1899–1992) — педагог, писатель
* Юрий Герц (1931–2012) — малярь, 

## Жерела и одказы
* 
* '''A történelmi Magyarország''' atlasza és adattára 1914  
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. . 
* **Тронько П. и др.** (ред.) Історія міст і сіл України. Том 7. Закарпатська область. К. 1969. 
* 
* 

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Лохово

**Лохово** — назва даколькох населеных пунктох.
;В Польщи:Лохово — село в Куявско-Поморском воеводствѣ 
;В России:Лохово — село Иркутской области
;В Украинѣ:Лохово — село Закарпатской области
Лохово (повѣт Быдгощ)

**Ло́хово**,  *Łochowo*,  *Lochau* — село в Польщи, в Куявско-Поморском воеводствѣ в гминѣ Бялы Блота, на запад од Быдгоща.

## Полога
Оддалене о 6&nbsp;км на сѣверозапад од Бялых Блот и 11&nbsp;км на запад од Быдгоща.

## История
Село занотоване в историчных жерелах под роком 1520. Од року 1772 было под пруссков владов. В року 1920 вошло до Польской републикы (1918–1939).

## Економика
Аграрна выроба в селѣ е другорядна: занимать ся ньов лем 7 такых газдовств, што мають над 1&nbsp;га землѣ. Село переважно служить на бываня, а тыж мать службы и торговлю, ориентованы на потребы локалного обывательства. 

## Интересны факты
В селѣ е фолклорный ансамбель *Лоховяне* з капелов, котрый в року 2002 славив свое 200-роча.

## Жерела и одказы
* Słownik geograficzny Królestwa Polskiego i innych krajów słowiańskich, Tom&nbsp;V. Warszawa, 1884. С.&nbsp;675.
* **Hładyłowicz Konstanty Jan**: Zmiany krajobrazu i rozwój osadnictwa w Wielkopolsce od XIV do XIX wieku. Lwów 1932

## Референции

Катеґорія:Населены пункты в Польску
Буковець (Мукачовскый район)

**Буковець** — село в бывшом Воловецком районѣ (од 2020 Мукачовскый) Закарпатской области, центер сельской рады.

## Администрация
;Буковецька сільська рада 
:89114, Закарпатська обл.,Мукачівський р-н,с. Буковець, 89тел. +380-3136-25742 

## Полога
Лежить меджи горами Пикуй, Остра и Полонина Руна в оддалѣню 38&nbsp;км од мѣстечка и желѣзничной штации Воловець.

## История
;Мадярска доба:Перва упоминка о селѣ *Bukóc* походить з року 1571. Тота назва змѣнила ся в зачатку XX. стороча ходѣ цѣлоштатного упорядкованя назв на *Beregbárdos* и в списованю обывательства з року 1910 *Beregbárdos* мав 560 обывательох русинской народности.

;Чехословацка доба:В року 1925 обновлена стара назва села: Буковець. В року 1930 в селѣ были 668 обывателе, а меджи нима: Русины — 631, Евреи — 22, Чехы и Словаци — 11, Нѣмцѣ — 1, чужоземцѣ — 3. Грекокатолицка религийна громада мала 636 вѣрникы и муровану церкву *Всѣх Святых*, высвячену в року 1912. В селѣ была станиця финанцох и русинска школа (4 класы).

;Украинска доба:19. октобра 1944 з приходом Червеной армады зачала ся украинска доба истории села. За рокы 1944 – 1969 были збудованы 140 хыж, отворена восямрочна школа, клуб, библиотека.

## Жерела и одказы
* **Révai nagy lexikona**. 3. köt. Révai Testvérek Irodalmi Intézet Részvénytársaság, Budapest. 1911.
* **Sebestyén Zsolt**: Bereg megye helységneveinek etimológiai szótára. — Nyíregyháza: Bessenyei Könyvkiadó, 2010 
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
* 

## Референции

Катеґорія:Населены пункты Закарпатской области
Катеґорія:Населены пункты Украины
Буковець (Хустскый район)

**Буковець** — село в бывшом Межгорском районѣ (од року 2020 — Хустском) Закарпатской области Украины, центер сельской рады.

## Полога
Лежить во зворѣ меджи сѣверныма выбѣжками полонины Боржава о 25&nbsp;км од районного центра ай о 23&nbsp;км од желѣзничной штации Воловець.

## История
;Мадярска доба:Перва упоминка в жерелах походить з року 1463 под назвов *Bukvecz*, котра  переважно во формѣ  *Bukovecz* екзистовала до року 1910, коли при цѣлоштатном упорядкованю достало назву *Bükköspatak* (1910).
;Чехословацка доба:В року 1925 вернули стару назву села: *Bukovec Буковець*. В року 1930 Буковець мав 788 обывательох, а то: Русины — 730, Евреи —51, Нѣмцѣ — 1, Чехы и Словаци — 1, чужоземцѣ — 5. Конфесийны громады: грекокатолици — 466, православны — 267. Грекокатолицка деревяна церква Введжѣня Пресвятой Богородицѣ была высвячена в року 1808. Была русинска школа (2 класы). 
;Друга мадярска доба:Коли створила ся сполочна границя Мадярщины з УССР, 36 хлопцьох и дѣвок з Буковця нелегално утѣкли до УССР и трафили до совѣтскых працовных лагрох. 17 з них пак воевали в чехословацком войску генерала Свободы.
;Украинска доба:12. октобра 1944 з приходом Червеной армады зачала ся украинска доба истории села, 20 хлопох были взяты до совѣтского войска. За рокы 1944 – 1969 были збудованы восямрочна школа, клуб, библиотека.

## Днешность
;Сельска рада:Буковецька сільська рада90021, Закарпатська обл., Міжгірський р-н,с. Буковець, 201тел. +3803146 2-91-59Ку Буковецкой сельской радѣ належать еще село Поток.

## Жерела и одказы
* **Sebestyén Zsolt**: Máramaros megye helységneveinek etimológiai szótára. Bessenyei könyvkiadó. Nyíregyháza, 2012.  
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014.  
* **Тронько П.** и др. (ред.) Історія міст і сіл України. Том 7. Закарпатська область. К. 1969. 
* 
* 

## Референции

Катеґорія:Населены пункты Закарпатской области
Катеґорія:Населены пункты Украины
Буковець

**Буковець** може означовати:
* Буковець — село в Воловецком районѣ Закарпатской области
* Буковець — село в Межгорском районѣ Закарпатской области
*Буковець — село в окресѣ Стропков, Словакия
Непереступный рік

**Непереступный рік**, або **звычайный** рік, а протикладї до переступного, є такый, што мать 365&nbsp;днїв.

Р
Катеґорія:Єдиніцї часу
Тропічный рік

**Тропічный рік** є час міджі двома переходами Сонця весняным пунктом. Тырвать 365,242 192 129 дня (365 д 5 г 48 мин 45 с). Так само є то період, з котрым ся черяють рочны сезоны, та же ёго довжка є важна про творїня календаря.

Р
Катеґорія:Єдиніцї часу
Пистрялово

**Пистря́лово**,  *Пістрялове* — село в Мукачовском районѣ Закарпатской области Украины, центер сельской рады.

## География
Лежить о 12км на юговосток од районного центра.

## История
Пистрялово ся первый раз упоминать под назвов *Pistralhaza* в року 1476, а тота назва походить од имена особы.

В року 1930 село мало 782 обывателѣ, з того: Русины — 757, Евреи — 21, Мадяре — 3, чужоземець — 1. В селѣ была русинска школа (4 класы). Грекокатолицка громада зоз 756 особ мала муровану церкву Покровы Пресвятой Богородицѣ, высвячену в року 1842.

24. октобра 1944 з приходом Червеной армады 24 хлопцьох взяли до войска и послали на фронт, и зачала ся украинска доба истории села. До року 1969 были збудованы 140 хыж, восямрочна школа, клуб, библиотека. 

## Днешность
;Сельска рада:Пістрялівська сільська рада89673, Закарпатська обл., Мукачівський р-н,с. Пістрялово, 152
Ку Пистряловской сельской радѣ належало еще мадярске село Лѣсково, котре в року 1995 достало назад свою историчну назву Форнош, одняту му в року 1946, и в сучасности мать свою окрему администрацию.

В 1980-х роках зачала ся выставба радарной штации варованя о ракетном нападѣ типа *Дарьял* як части стратегичной обороны СССР, котра штация зачала фунговати в 1990-х роках, а по зысканю Украинов независимости продовжала фунговати за комерчну платбу од России. Але через рост недовѣры и протесты обывательства радар перестав фунговати и быв зликвидованый по року 2003 (на фото).

Од року 2020 належить ку Мукачовской городской громадѣ.

## Жерела и одказы
* '''A történelmi Magyarország''' atlasza és adattára 1914  
* **Sebestyén Zsolt**: Bereg megye helységneveinek etimológiai szótára. — Nyíregyháza: Bessenyei Könyvkiadó, 2010 
* **Достал, Ярослав**. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. . 
* **Тронько П. и др.** (ред.) Історія міст і сіл України. Том 7. Закарпатська область. К. 1969. 
* 
* 
* 

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Юлия Зейкан

**Юлия Зейкан**,  *Зейкан Юлія Петрівна*, *&nbsp;11. новембер 1943, Бѣлкы, Мадярске кральовство&nbsp;– †&nbsp;30. апрѣль 2012, Ужгород, Украина —  новинарька, писателька, сполоченска активистка в Закарпатской области Украины.

## Биография
Родила ся 11. новембра 1943 в Бѣлках, де юре Мадярского кральовства, але уже под владов военной администрации Червеной армады. По закончѣню филологичной факулты УжНУ (1967) учительовала, працовала в хустской районной новинцѣ *Ленінська правда*, пак в Закарпатском областном инштитутѣ учительского дошколованя. Од року 1972 — ведуча оддѣлу културы в редакции главной областной новинкы *Закарпатска правда*, де стала ся наставницьов многых молодых литераторох-зачаточникох. Была редакторков журнала *Краянка*. 

Активно участнила ся в сполоченском и културном животѣ. Од року 1982 была на подозрѣню у безпекы. 

Умерла в конци апрѣля 2012, погребена 4. мая 2012 в Ужгородѣ. Послѣдня ей книжка вышла посмертно.

## Творба
Писала по украинскы: критику, публицистику, начеркы, репортажы, рецензии, статьи. Перву новелу *Доброго ранку, люди!* появила в новинцѣ *Закарпатска правда* в року 1965, коли еще была штудентков УжНУ. Выступовала зо своима публикациями в областных и републиковых новинках, журналѣ *Жовтень*, колективных зберках. 
;Колективны зберкы  :
* *Молодий день* (1979) 
* *Ранковий клич* (1981)
* *Володарі долі* (1987)
* *Соло невідправлених листів* (2005)
;В сполуавторствѣ  :
* *Красне поле* (1999)
;Индивидуалны книгы :
* *Синє полум'я ранку* (1981)
* *Голубий вересень* (1999)
* *На дощ і блискавку* (2012)

## Интересны факты
Книга *Голубий вересень* была готова про выданя в року 1982, але засягла безпека, оригинал и вшиткы варианты были забраны, Юлия Зейкан была выслухована и были од ней взяты одбиткы перстох. Книгу удало ся выслободити аж в року 1998, а выдана была в року 1999 властным коштом авторкы.

## Жерела и одказы
* **Поп, Иван**: Зейкан Юлия. //Иван Поп: Энциклопедия Подкарпатской Руси. — Ужгород: Изд-во В.Падяка, 2001. — 431 с.  С.&nbsp;181. 
* **Хланта І. В**: Зейкан Юлія Петрівна. //Енциклопедія Закарпаття. Визначні особи ХХ століття. Закарпатський осередок НТШ. Під наук. ред. Довганича О.Д. «Гражда». Ужгород, 2007.  С.&nbsp;135. 
* 
* 

## Референции

Катеґорія:Украинскы писателе
Катеґорія:Новинаре
Иван Фирцак “Кротон”

**Иван Фирцак “Кротон”**, *&nbsp;28. юл 1899, Бѣлкы, Мадярске кральовство&nbsp;– †&nbsp;10. новембер 1970,  Бѣлкы, Украина — шпортовець, циркусовый артиста.

## Шпортова и циркусова чинность

Од зачатку 1920-х рокох выступовав в Празѣ яко пасовач тяжкой вагы, двигач куль, боксер, циркусовый артиста. Участнив ся в указовых суперѣнях в 64 державах свѣта, в том числе и яко тореадор в Испании. В тых выступлѣнях фурт быв найлѣпшый, завойовав множество наград. Од кральовны Великой Британии достав за оцѣнѣня честный борецкый пояс, манджеты и декоративну гелму, инкрустовану драгоцѣнныма камѣнями. В старшом вѣку працовав тыж шпортовым инштруктором, выховав цѣлый ряд шпортовцьох в тяжкой атлетицѣ.
;Интересны факты:Подля основных жерел:
* 1899 — родив ся яко десята дѣтина в родинѣ середнього селянина
* 1919 — одыйшов до Прагы за роботов, зачав яко неквалификованый фабричный роботник 
* 1922 — шампион Чехословакии з тяжкой атлетикы, по часѣ тыж з вольного бою
* 1928 — в часѣ туры в США достав  титул наймоцнѣйшого чоловѣка Землѣ 
* 1930 — в Лондонѣ выграв бой з шампионом Англии, в резултатѣ чого тот закончив самогубством, а обожателѣ английского шампиона проломили Кротонови голову 
* 1970 — умер од раны, котру достав в Лондонѣ

## Оцѣнѣня
В совѣтской добѣ “Кротон” быв в немилости, понеже его сын быв засудженый як участник ОУН. Але по смерти тота немилость была забыта и, напротив, о “Кротонѣ” зачали выдавати книгы, ширити легенды и небылицѣ. В добѣ независимой Украины героизация “Кротона” еще набрала на силѣ, были одкрыты «новы факты», написаны новы статьи и книгы, накрученый филм. 

В Бѣлках на домѣ, де жив, установлена памятна табла, а в центрѣ села 26. юла 2009 сяточно быв отвореный памятник.  

## Жерела и одказы
* **[[Федак В. В.]]**: Фірцак Іван //Енциклопедія Закарпаття. Визначні особи ХХ століття. Закарпатський осередок НТШ. Під наук. ред. Довганича О.Д. — Ужгород: «Гражда», 2007 — 400 c.  
* **Поп Д.**: Фирцак Иван //Иван Поп: Энциклопедия Подкарпатской Руси. Ужгород: Изд-во В.Падяка, 2001. 431 с.  
* 
* 
* 

## Референции

Катеґорія:Русиньскы шпортовцы
Кротон (рѣка)

**Кротон**,  *Croton River* — рѣка в штатѣ Ню Йорк, приток рѣкы Гадсон. Служить на засобованя водов города Ню Йорк. 

## История
Уже в року 1912 з рѣкы были денно одбераны 1150 милионы литрох воды про засобованя города Ню Йорк. Вода од року 1842 была доправляна аквадуктом *Old Croton*, позднѣйше была выставлена преграда *New Croton Dam* и система резервоарох на притоках Кротона. В 1990-х роках вода стала ся непридатна на питя, але в року 2015 зачала фунговати нова система филтрации и теперь цѣла засобуюча система поуживать ся наповно.

## Ток рѣкы
Зачатком властнѣ рѣкы Кротон поважують суток ей трьох рамен: Западного, Середнього и Восточного Кротона. На вшиткых раменах и притоках суть довъедна 12 штучных резервуарох и три регулованы озера. Устя Кротона находить ся при бывшом селѣ Кротон-на-Гадсонѣ, котрое днесь е сѣверным подгородом Ню Йорка, оддаленым од центра майже о 50&nbsp;км.
 
## Жерела и одказы
* **Révai nagy lexikona**. 4. köt. Révai Testvérek Irodalmi Intézet Részvénytársaság, Budapest. 1912. 
* 
* 

## Референции

Катеґорія:Рікы подля алфавиту
Катеґорія:Рікы США
Катеґорія:Рікы Сіверной Америкы
Молочковиты

**Молочковиты** (*Euphorbiaceae*) — ботанична родина крытосеменных дводѣложных ростлин.

## Опис
;Конштитуция:Можуть то быти высокы стромы, корчѣ, лианы, але и травы, многорочны або еднорочны, як тыж кактусоподобны сукуленты и водны ростлины. Цвѣткы розличнополы, скромны, редукованы, часто без листочкох коруны. Келих редукованый, може и зовсѣм не быти. Плод — тригнѣздова ладичка (регма), котра при дозрѣваню высхне, попукать ся и выверже насѣня. Насѣня часто обсягуе вельо олаю. Векшов частьов ростлины той родины суть отровны, а их молочко може силно попалити кожу и тяжко отровити людей и звѣрят.

;Росширѣня:Родина мать около 300 родох (*Genus*) и понад 7500 видох (*Species*). Переважно росширена в тропичных и субтропичных пасмах.

;Схоснованя:Зоз ростлин той родины выробляють кавчук, смолы, олаи, поживу, лѣкы,  а тыж суть хоснованы яко декоративны ростлины.

## Жерела и одказы
* ***Большой энциклопедический словарь.*** Главный редактор А. М. Прохоров — Москва: Советская энциклопедия, 1993. — 1630 с.  
* 

## Референции

## Галерия

14365-Croton pullei-Tabaro.jpg|*Croton pullei*
Dalechampiaaristolochiifolia.jpg|*Dalechampia aristolochiifolia*
Starr 080117-2018 Jatropha integerrima.jpg|*Jatropha integerrima*
Euphorbia-virosa.jpg|*Euphorbia virosa*

Катеґорія:Ботаничны родины
Катеґорія:Молочковиты
Кротон (ботаника)

**Кро́тон**,  *Crōton* — род ростлин родины *[[Молочковиты|Молочковитых]]*,   *Euphorbiaceae*, обсягуючый до 1200 видох, росширеных в тропичных и субтропичных пасмах.

## Опис рода
Мать форму стромика, корчика або травы. Плоды хлупаты або лушпинковаты. Листкы алтернуючы, нечленены. Мать острый пекучый сок. Мужскы цвѣткы (на рис. 1 и 2) мають 5-листый келих и 5-листу хлупату коруну. Тычинкы в числѣ 10, 12 и веце суть умѣщены по 5, а вдну коруны по 2 або 3. Женскы цвѣткы (на рис. 6) мають листкы келиха зростнуты до даякой довжкы, коруну редуковану на 5 зростнутых слызникох (жляз). Цвѣты стоять в колосах або грознах, в котрых женскы цвѣткы суть положены ниже. Плод мать трикоморну ташку, в котрой выростають три семена, при дозрѣваню ся ташка пукать.

## Вид ''Кротон проганяючый'' (''Croton tiglium'')
Не­вы­со­кый вѣч­но­зе­ле­ный стромик, або кряк, ростучый в природѣ в южной и юговосточной Азии, а тыж кул­ти­вованый во мно­гых краях. Насѣня (*semen, grana Tiglii*) силно проганяюче, обсягуе до 50% о­тровно­го кро­тоно­во­го олаю (*oleum crotonis*), хоснованого во фар­ма­ко­ло­гии. Двадцять капок того олаю можуть быти смертелнов давков. Подля мадярскых лѣкарницкых предписох максимална разова давка 0,05&nbsp;г, подля российскых 1–2 капкы.

## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl 5. Vyd. J. Otto. V Praze, 1892.
* **Révai nagy lexikona**. 4. köt. Révai Testvérek Irodalmi Intézet Részvénytársaság, Budapest. 1912. 
* 

## Референции

Катеґорія:Ростлины
Катеґорія:Молочковиты
Тропы

**Тро́пы** (од  *τροπιϰὸς ϰύϰλος* *­зво­рот­ный круг*), або **тропичне пасмо** — гео­гра­фичне пасмо, што лежить меджи паралелами, оддаленыма о **23°27´** од екватора ку сѣверу (зворотник Рака) ай ку югу (зворотник Козорога). 

## Опис

В день лѣт­но­го сон­це­зворота Сонце про­хо­дить найсѣвернѣйшу точ­ку сво­ей ви­ди­мой дорогы, стоячи в полу­дне в зенитѣ в мѣстах, положеных на зворотнику Рака. на сѣвер­ной по­лукули Зем­лѣ в тот час найдовжый день, а на южной — найдовжа ночь. В день зимуш­но­го сон­цезворота Сонце лежить в полу­дне в зенитѣ в мѣстах, поло­женых на зворотнику Козорога; в тот час найдовжа ночь на сѣвер­ной по­лукули  и найдовжый день на южной. Зону ме­джи двома зворотниками назвають *тропичным пасмом*, в ка­ж­дом пунк­тѣ того пасма Сонце двараз в року бы­вать в зенитѣ.

## Жерела и одказы
* **Ottův slovník naučný**. Illustrovaná encyklopaedie obecných vědomostí. Díl 25. Vyd. J. Otto. V Praze, 1906.  
* **Большой энциклопедический словарь.** Главный редактор А. М. Прохоров — Москва: Советская энциклопедия, 1993. — 1630 с.   
* **Географический энциклопедический словарь**: Понятия и термины. /Гл. ред. А. Ф. Трёшников. — М.: Сов. энциклопедия, 1988.— 432 с. 311–312  
* 

## Референции

Катеґорія:Тропы
Катеґорія:Географична терминология